Kaikki etsivät rakkautta.
He etsivät sitä epätoivoisesti.
Meidän on osoitettava heille Jeesuksen rakkautta.
Sitä on todellinen herätys.
He tarvitsevat vain ikuista rakkautta.
Nouskaa ja osoittakaa heille rakkautta.
Yliluonnollista rakkautta.
Patricia King - Ikuinen rakkaus Taivaaseen temmattu
Tervetuloa ohjelman pariin. Olen Patricia King.
Pastori Tony Kemp on käynyt taivaassa.
Minulla on kysymys yleisölle.
Oletko koskaan miettinyt, miltä tuntuisi tulla temmatuksi -
taivaaseen katselemaan kirkkautta?
Pitäisitkö siitä?
Niin kävi veljellemme Tony Kempille.
Olemme tehneet yhteistyötä ja nähneet ihmeitä ja merkkejä.
Eilisillan kokouksessa metalliosia hävisi ihmisten sisältä.
Jotkut pystyivät liikuttamaan niveliä, jotka eivät liikkuneet.
Sinä olet saanut tällaisen voitelun.
Sait sen, kun sinut temmattiin taivaaseen. Kertoisitko siitä?
Otin Jeesuksen vastaan vuonna 1972. Se tapahtui baptistiseurakunnassa.
Silloin sain myös Pyhän Hengen kasteen ja aloin puhua kielillä.
Tulin uskoon 16-vuotiaana, ja 18-vuotiaana aloin saarnata.
Aloin vain saarnata ilosanomaa.
Siihen aikaan en nähnyt ihmeitä enkä muutakaan yliluonnollista.
Halusin nähdä niitä, mutta en tiennyt, miten se tapahtuisi.
Vuonna 1989 alkoi tapahtua.
Neljältä aamulla luokseni tuli enkeli.
Silloin henkeni lähti ruumiistani.
Hetkinen. Olit siis saarnannut 18-vuotiaasta asti.
Yliluonnolliset asiat eivät olleet sinulle täysin vieraita.
Sinulla oli ollut profeetallisia kokemuksia, ja puhuit kielillä.
Miten enkeli herätti sinut silloin neljältä aamulla?
Hän vain ilmestyi, ja silloin erkanin ruumiistani.
Huomasin, että... -Hidasta vauhtia.
Heräsit siis makuuhuoneestasi?
En sanoisi sitä heräämiseksi.
Nukuin, näin enkelin, ja olin jo matkalla.
Enkeli vei minut taivaiden halki.
2. Kor. 12. luvussa Paavali sanoo, ettei hän tiennyt, -
oliko hän ruumiissaan vai ei.
Sinun kokemuksesi kuulostaa siltä.
Miltä enkeli näytti?
Hän oli noin 180 senttimetriä pitkä.
Hänellä oli yllään tavalliset vaatteet. Hiukset olivat tummat.
Hän oli ystävällinen, ja iältään ehkä kolmekymppinen.
Hän oli siis miehen näköinen.
Kuulostaa raamatulliselta.
Lensimme siis yhdessä taivaiden halki.
Matkan varrella näin tähtiä.
Näin myös niiden ihmisten sielut, jotka olivat kuolleet -
ja olivat lähdössä maasta.
Osa sieluista matkasi kohti tulijärveä.
Me taas nousimme kolmanteen taivaaseen.
Sinä suorastaan pursuat ilmestystä, ja tuskin pysyn kärryillä.
Lensit siis enkelin kanssa toisessa ulottuvuudessa.
Kun ihmisiä kuoli maan päällä, -
näit heidän henkensä nousevan ylös.
Tapahtuiko niin joka puolella maailmaa? -Kaikkialla, mihin näin.
Veivätkö toiset portaalit ylöspäin, toiset alaspäin?
Näin porttikäytäviä, joista osa johti kolmanteen taivaaseen -
ja osa tulijärveen.
Jotenkin vain tiesit, mihin ne johtivat.
Siinä valtapiirissä vain tietää.
Sitä vain tietää, vaikkei ymmärrä, miten se on mahdollista.
Millaisia tunteita sinussa heräsi?
Olin niin ihmeissäni, että yritin vain nähdä kaiken mahdollisen.
En niinkään kiinnittänyt huomiota tulijärveen matkaaviin sieluihin, -
koska etenimme niin nopeasti, ja pian olimme jo taivaassa.
Näitkö helmiportin?
Minulla oli yksi ongelma.
Paavali näki taivaassa asioita, joista hän ei saanut puhua.
En pysty kuvailemaan joitain asioita, joita näin ja koin.
Helmiportti on hyvä esimerkki. Näin sen kyllä.
Se oli häikäisevän kaunis, mutta en pysty kuvailemaan sitä.
Sanat eivät tee sille oikeutta.
Menitkö helmiportin läpi?
Mercy Me teki biisin, jossa lauletaan: "Voin vain kuvitella..."
Siinä mietitään, mitä teemme taivaassa.
Kun pääsin taivaaseen, tunsin räjähtävää Herran iloa.
Aloin värähdellä sen voimasta.
En voinut sanoa mitään. Ilo ravisteli minua.
Silloin ymmärsin Pietarin sanat, kun hän kuvaili sitä -
sanoinkuvaamattomaksi iloksi.
Efesolaiskirjeen luvussa 3 puhutaan Jumalan täyteydellä täyttymisestä.
Alkuperäiskielessä täyttymiseen kuuluu värähtelyä.
Värähtelin isän ilosta.
Minä pääsin käymään kolmannessa taivaassa vuonna 1994.
Ensimmäiseksi kiinnitin huomiota siihen, kuinka taivas nauroi.
Ilmapiiri täyttyi naurusta, ja Herra halusi minun kuulevan sen.
En päässyt yli siitä ilon määrästä, -
joka siellä vallitsi.
Näin elossa olevia puita ja kukkia.
Kukkia katsoessani tajusin, että ne jotenkin aistivat minut.
Ne ylistivät Herraa, ja näin nuottien tanssivan ilmassa.
Nuotit liikkuivat kohti Isää, ja loputa menivät hänen sisimpäänsä.
Olen itse afroamerikkalainen.
Taivaassa vain virtasi musiikkia.
Ihmettelin, miksi siitä puuttui rytmi.
Herra sanoi, ettei taivaassa ollut aikaa.
Silloin ymmärsin.
Jumala halusi opettaa minulle jotain ikuisuudesta.
Sitten minut vietiin jonkin matkan päähän Isän valtaistuimesta.
En nähnyt Isän kasvonpiirteitä tarkasti.
Näin miehen hahmon, -
jota ympäröi kirkkauden pilvi.
Paavali sanoi, että Isää ympäröi valo, jonka lävitse ei voi nähdä.
Yritin nähdä pilven läpi, mutten voinut.
Pyhät olivat siellä polvillaan.
He kumartuivat yhä uudelleen ja palvoivat Isää.
Kaikki kumartuivat samaan aikaan harmonisesti.
Jossain vaiheessa tuo valo ja rakkaus -
muodostivat sienen muotoisen pilven.
Isä hengitti sitä sisään ja nautti lastensa rakkaudesta.
Sen jälkeen näin, kuinka Isästä alkoi purkautua valoa.
Valo säteili jokaisen Jumalan pojan ja tyttären päälle.
Jumala on rakastanut minua Jeesuksen kautta.
Minä taas rakastan Isää Jeesuksen kautta, ja näin rakkaus kiertää.
Jumala on rakkaus, ja taivaan ilmapiiri on täynnä rakkautta.
Maailma tunnistaa meidät Jeesuksen opetuslapsiksi rakkauden takia.
Minusta on ihanaa kuulla ihmisten taivaskokemuksista.
Olen nähnyt taivaan kukkia, -
mutta nuotteja en ole nähnyt.
Missä kukat kasvoivat?
Ne kasvoivat Jumalan puutarhoissa.
Ihmiset haluaisivat teologisemman selityksen.
Siellä on puutarhoja.
Ne ovat taivaallisen kauniita ja rauhallisia.
Sinne haluaisi vain jäädä.
Tiesin kuitenkin joutuvani palaamaan maan päälle.
Olin siellä opintomatkalla.
Minun piti nähdä, millaisia ovat ne Isän ilo ja rakkaus, -
joita voimme kokea Jeesuksessa.
Sait nähdä Jumalan ja häntä ylistävät ihmiset.
Sait nähdä ylistyksen dynamiikan.
Mitä muuta näit?
Ensin Jumala käski minua tekemään muistiinpanoja.
Minun piti oppia näkemästäni.
Sitten hän siteerasi jaetta 1. Piet. 4:17: -
"Sillä aika on tuomion alkaa Jumalan huoneesta."
Alkukielessä sana tuomio tarkoitti mittaamista.
Mitä siis mitataan?
Se liittyy siihen, mitä Mooses ja Jeesus opettivat -
Jumalan ja lähimmäisen rakastamisesta.
Tuomio liittyy siihen, kuinka paljon rakastan Isää, Poikaa, -
Pyhää Henkeä ja lähimmäistäni.
Taivaassa arvostamme toisia enemmän kuin itseämme.
Sen pitäisi toteutua myös maan päällä.
Kun rakastamme toisiamme maan päällä, -
harjoittelemme taivasta varten.
Suuntaamme kohti taivasta.
Pian lähdemme tauolle, -
mutta ensin haluan kysyä jotain.
Isä halusi, että teet muistiinpanoja.
Kirjoititko asioita muistiin?
Hän tarkoitti sitä, että minun tuli kiinnittää huomiota joka asiaan.
Sen jälkeen minun tuli tuoda kokemukseni takaisin maan päälle.
Isä halusi kertoa, etten ole ainoa, joka hyötyy kokemuksestani.
Me uskovat olemme yhteydessä toisiimme.
Taivaassa jokainen lapsi on Isän lempilapsi.
Toiset eivät ole toisia tärkeämpiä.
Jokainen on Isän lempilapsi. -Hän rakastaa jokaista todella.
Kiitos siitä, että kerroit näystäsi.
Eikö teekin mieli kuulla lisää siitä, -
mitä Isä Tony Kempille näytti?
Jatkamme aivan pian.
Herra, vapautan kirkkautesi...
Tempaudu mukaan osoitteessa xpmedia.com/channel/xptv
Tukijoidemme avulla -
lähetämme apua kadotetuille ja satutetuille -
maailman eri kansakunnissa.
Liity tukijoidemme joukkoon osoitteessa patriciaking.com.
Kokemuksesi on ollut jännittävä.
Raamattu opettaa, että jotkin asiat tapahtuvat yksin Jumalan tahdosta.
Meillä ei ole niihin osaa eikä arpaa.
Sinä et varmaan edes tiennyt voivasi käydä taivaassa.
Minunkin taivaskokemukseni tapahtui täysin Jumalan aloitteesta.
En ollut pyytänyt sellaista kokemusta.
Hän vain teki sen.
Toinen tapa on pääsy uskon kautta.
Karitsan veri tarjoaa meille pääsyn moneen asiaan.
Koulussamme opetamme, kuinka se toimii.
Karitsan veri takaa meille pääsyn.
On jännittävää ajatella, -
että Jumalan lapsilla on pääsy hänen valtakuntaansa.
Jumala on sanonut antavansa meille valtakuntansa mielellään.
Kun hän antaa meille suvereenin taivaskokemuksen, -
niin kuin hän antoi sinulle, -
se lisää uskoamme ja janoamme.
Jumala tietää, että nälkäiset syövät mukisematta.
Hän on valmistanut juhla-aterian.
Kerroit jo kukista, helmiportista ja siitä, -
miten Isää ylistettiin ja miten taivaan ilma on rakkautta täynnä.
Mitä muuta näit?
Minun piti ymmärtää kokemani asiat teologisesti.
Ilmestyskirjassa Johannes kertoo nähneensä uskovia, -
jotka oli pesty puhtaiksi Karitsan verellä.
Kun vanhin kysyy häneltä, keitä nuo ihmiset ovat, -
käy ilmi, että he ovat selvinneet vainoista ja valkaisseet -
vaatteensa Karitsan verellä.
Sitten Johannes näkee kirjan, jota ei voi avata, ja alkaa itkeä.
Silloin vanhin sanoo hänelle, että Juudan leijona avaa sen.
Sitten on myös kertomus Jeesuksesta kirkastusvuorella, -
jossa Isä ilmestyi kirkkauden pilvessä.
Sitten on vielä yksi Raamatunkohta, jota olen ihmetellyt.
Kun Jeesus nousi kuolleista, -
monia pyhiä heräsi myös kuolleista ja näyttäytyi kaupungissa.
Yksi ihmisistä, joita näin taivaassa, oli Samuel.
En puhunut hänen kanssaan, vaan sain hänestä tiedon sanan.
Jumalan sanojen mukaan se liittyi näkijöiden salaisuuksiin.
Kerron, mitä se tarkoittaa.
Ensinnäkin, saamme kokea taivaan ja kirkkauden.
Se ei kuitenkaan pääty siihen.
Yleensä Jumalan koko ilmoitus ei tule kerralla.
Yksi näkijöiden salaisuuksista on se, että kun saamme ilmestyksen, -
meidän tulee muistaa se, kirjoittaa se ylös ja palata valtapiiriin, -
jonka kautta ilmestys tuli.
Aabraham oli profeetta.
Jumala käski häntä uhraamaan poikansa Moorian vuorella.
Jos Aabraham olisi luullut, että Jumalan ilmoitus päättyi siihen, -
hän ei olisi kuullut Jumalan ääntä, kun Jumala käski laskea veitsen.
Jumala kuitenkin sanoi, ettei poikaa tarvitse uhrata.
Meidän on pidettävä silmämme ja korvamme auki ja mietittävä.
Jumala ei halua lopettaa ilmestyksiä vain yhteen kertaan.
Hän haluaa tehdä sen yhä uudestaan.
Hän haluaa, että olemme hänen kanssaan kasvotusten.
Jeesus teki vain sen, minkä hän näki Isänsä tekevän.
Taivaassa Jumala näytti sinulle, kuinka enkelit työskentelivät.
Ne nousivat ja laskeutuivat.
Voisitko kertoa siitä, miten ihmiset saivat uusia ruumiinosia?
Tapasin erään punatukkaisen enkelin.
Hän vei minut ruumiinosahuoneeseen.
Se oli kuin varasto.
Sain tietää seuraavaa: -
Meidän täytyy kuulla Herran Sanaa, ja myös puhua sitä.
Taivaassa on ihmisten nimillä varustettuja ruumiinosia.
Ne on kirjaimellisesti nimetty.
1. Moos. luvussa 28 Jaakob näkee unen, -
jossa Jumalan enkelit nousevat tikapuita myöten ylös ja alas.
Niiden tehtävä on tuoda Jumalan lupauksia täytäntöön.
Kun rukoilemme, enkeli hakee ruumiinosan taivaasta.
Kaikki tapahtuu näkymättömässä ulottuvuudessa.
Kun sanon: "Hänen haavojensa kautta olet parantunut", -
näkymätön ruumiinosa muuttuu näkyväksi.
Siitä tulee oikea ruumiinosa. -Se on luova ihme.
Minun on julistettava sitä, jotta se siirtyisi ikuisuudesta aikaan.
Hepr. 11:3 sanoo: "Uskon kautta me ymmärrämme, että maailma on -
rakennettu Jumalan sanalla..."
Psalmeissa sanotaan, että enkelit kuuntelevat Jumalan Sanaa.
Olen Hengessä yhtä Jumalan kanssa, koska olen Jeesuksessa.
Kun kuulen, mitä Isä sanoo, ja toistan sen, -
enkelit alkavat toimia sen mukaan.
Silloin lupaukset toteutuvat.
Ps. 103:20 sanoo, että enkelit täyttävät Herran käskyn -
kuullessaan Herran sanan äänen.
Me annamme äänen Jumalan Sanalle.
Sait siis ymmärrystä taivaassa käydessäsi.
Ymmärrys on yksi Pyhän Hengen ulottuvuuksista.
Et saanut pelkkää tietoa, vaan ymmärsit myös, miten se toimii.
Aloitko toimia sen mukaan, kun palasit takaisin maan päälle?
Oikeastaan en alkanut.
Kun saamme ilmestyksen, meidän on prosessoitava sitä, -
ennen kuin voimme toteuttaa sitä.
Se vei vuosia.
Liikuin piireissä, joissa tällaisista asioista ei puhuttu.
Tiedän, mitä tarkoitat.
Nämä asiat olivat minulle uusia.
Nyt et enää vaikene tästä aiheesta.
Aloit työstää ilmestystäsi uskon avulla.
Itse ilmestys ei ole omaisuutta. Sitä pitää työstää ensin.
Sinä et ainoastaan ottanut ilmestystä vastaan, -
vaan myös aktivoit sen.
Eilen illalla näimme metallin häviämiseen liittyviä ihmeitä.
Ihmiset saivat korvaushoitoa.
He tunsivat metallin hävinneen.
Se oli korvattu oikealla luulla.
Kun kävit taivaassa, -
sait ymmärrystä maanpäälliseen elämääsi.
Sehän liittyy siihen, että Jumalan tahto tapahtuisi myös maan päällä.
Taivaassa tapasin enkelin, -
joka sanoi, että saan viedä Jumalan parantavaa voimaa kansoille.
Jos haluamme nähdä Jumalan tekoja, -
meidän on ymmärrettävä hänen toimintatapojaan ja viisauttaan.
Markuksen evankeliumissa kysyttiin, mistä Jeesus sai viisauden -
tehdä ihmeitä.
Jes. 11:2 sanoo, että Herran Henki on minun päälläni...
Ja hän on voidellut sinut.
Hän on voidellut myös sinut tuntemaan Jumalan salaisuuksia.
Rukoilen, että löytäisit tien tähän kirkkauden valtapiiriin.
Nämä lupaukset kuuluvat sinulle.
Taivaan ilmapiiri on täynnä rakkautta, -
ja Jumala rakastaa sinua iankaikkisella rakkaudella.
Herra, vapautan kirkkautesi...
Tempaudu mukaan osoitteessa xpmedia.com/channel/xptv
Tukijoidemme avulla -
lähetämme apua kadotetuille ja satutetuille -
maailman eri kansakunnissa.
Tuomme valoa pimeyteen.
Liity tukijoidemme joukkoon osoitteessa patriciaking.com.
Suomennos: Hanna Tischer